# Referat af bestyrelsesmøde i Anholt Borgerforening

21. april 2024

Til stede: Birgitte Jeppesen, Karen Konge, Katharina Jespersen, Mia Nordby, Poul Anker Boisen, Jakob Gede og Jakob Grell (ref)

1. **Konstituering af bestyrelsen efter generalforsamlingen**:

Formand og Ø-repræsentant: Birgitte Dahl Jeppesen

Næstformand: Katharina Jespersen

Sekretær: Jakob Grell

Kasserer: Karen Konge

Grundejerforening: Poul Anker Boisen/Birgitte Jeppesen møder op til Grundejerforeningens Generalforsamling

Sociale aktiviteter: Mia Nordby

Færgeudvalg: Jakob Gede

1. **Opfølgning på generalforsamling godkendelse af referat:**

På grund af netværksproblemer var referatet ikke sendt ud endnu. Derfor blev det læst op bestyrelsesmødet, så der kunne samles op på emner og punkter. Flere af emnerne er fordelt under andre punkter i dette referat. Referatet bliver godkendt, når det er rettet til.

*Bestyrelsen enedes om, at retningslinjer for fremtidige referater fra generalforsamlinger, skal være tydeligere for referenten, da det er en stor opgave. Dette gælder f.eks. citater med navns nævnelse, som vi mener skal begrænses.*

**Toilet ved flyvepladsen** trænger til renovation.

**Havnen og færgen**: Der blev nedsat et udvalg, der skal lave spørgsmål vedr. færgedrift, havn, aflysninger m.m.. Udvalget har holdt møde, men mener, at der *er* stillet en masse relevante spørgsmål fra både Borgerforeningen, Erhvervsforeningen og Grundejerforeningen, som der bare ikke er kommet svar på fra Anholt Havn.

**Ladestandere**: Polle spørger Morten Abildstrøm til ladestanderen ved brandstationen, for at høre om den står problematisk. Hvis ja, vil vi evt. tage det med til mødet med kontaktudvalget d. 13/5.

1. **Sidste detaljer om komité-besøget d. 22/4 (Årets Ø)**

Vi gennemgik programmet endnu en gang for at finde eventuelle huller. Vi blev enige om at lave et net (goodiebag) til alle 7 fra komitéen med bl.a. Anholtposten, diverse foldere, en mini-gin med mere.

1. **Borgermøde med færgeudvalget d 12/5 om aftenen**

Borgerforeningen er værter. Det foregår på skolen, vedr færgefart. Jakob Gede og Karen afklarer hvad dagsordenen bliver. Derefter skal det annonceres. Der skal hentes klapstole til at stille op i gymnastiksalen.

1. **Kontaktudvalgsmøde d. 13/5**

*Dette punkt tages op igen på næste bestyrelsesmøde, da vi ikke havde nok tid.*

Problematik omkring færgeafgange skal berøres.  Norddjurs kommune er gået i gang med en stor klimatilpasningsplan, der hedder "Næse for vand", men man har endnu ikke taget hul på de klimaproblemer Anholt står overfor, når vandet stiger. Det vil vi opfordre kommunen til at gå i gang med.

Hvad betyder ”Ø-udviklingsplaner” for Anholt - Katharina kigger på det inden næste møde.

Jakob Grell kontakter Morten og Lotte vedr. Visionsudvalget.

1. **Flaglauget:**

Der skal etableres et nyt flaglaug. Det gamle passer flaget indtil da. Karen Konge, Trine Grentzmann blev valgt til flaglauget på generalforsamlingen. Jakob Grell og Kenni Larsen har også udtrykt interesse. Opslag på Facebook for evt. at finde flere interesserede laves af Jakob Grell. Kontakt Carsten Brabrand vedr. mulighed for at sætte spil på flagstangen. (Poul Anker)

1. **Næste møde**

Næste møde bliver **30/4 kl 19 på skolen**. Gede og Birgitte deltager online. Ved næste møde vælger vi en ordstyrer.